EkBass/fiwiki-20250220-pages-articles huggingface dataset:
Lavonius

Lavonius on suomalainen suku, josta on tullut 1700-luvulla huomattavia pappeja, 1800-luvulla merkittäviä juristeja ja 1900-luvulla vaikuttajia talouselämässä ja politiikassa. Suvun eräs jäsen aateloitiin 1800-luvulla, mutta tämän sukuhaaran mieslinja sammui perustajansa kuollessa vuonna 1875. Suvun varhaisin tunnettu edustaja on Säämingin kappalainen Jordanus Lavonius (n. 1677–1735), joka lienee ollut kotoisin jostain Itä-Suomesta Lavola- nimiseltä tilalta. Kantapaikaksi on aikanaan arveltu Viipurin pitäjän Lavolan tilaa, mutta tämän tueksi ei ole löydetty lähteitä – kuten ei sillekään väitteelle, että kyseessä olisi Taipalsaaren Lavola. Myöhemmin sukututkijat ovatkin pitäneet todennäköisempänä, että kyseessä olisi Kerimäen Klemettilän (nyk. Paasniemi) Lavola. Sieltä oli nimittäin lähtöisin Kerimäen lukkari Erik Erikinpoika Lavonius (n. 1664–1730), jota on veikattu Jordanus Lavoniuksen veljeksi. Kuvernööri Alexander Lavonius aateloitiin vuonna 1855, ja suku introdusoitiin Suomen ritarihuoneelle joulukuussa 1857 numerolla 224. Alexander Lavoniuksen ainoa poika kuoli kuitenkin lapsettomana ennen isäänsä, joten aatelissuku sammui mieslinjalta hänen kuollessaan itse vuonna 1875. Hänen kolme tytärtään kuitenkin naivat tunnettuihin sukuihin. Aatelissuku sammui lopullisesti vuonna 1935. == Suvun jäseniä == * Alexander Lavonius (1802–1875), virkamies ja Oulun läänin kuvernööri, naimisissa Rosina von Haartmanin (1821–1890) kanssa. ** Ebba zu Solms-Braunfels, o.s. Lavonius (1850–1927), prinsessa, prinssi Albrecht zu Solms-Braunfelsin puoliso, Alexander Lavoniuksen tytärEbba Lavoniuksen elämäkerta * Wilhelm Lavonius (1832–1897), suomen kielen professori, hovioikeudenneuvos, Alexander Lavoniuksen veljenpoika ** Magnus Lavonius (1870–1948), tekstiiliteollisuusjohtaja, tamperelainen kunnallispoliitikko, ministeri, Wilhelm Lavoniuksen poika. Hänen puolisonsa oli lyseon lehtori ja suomentaja Olga Lavonius (1876–1948). ** W. A. Lavonius (1874–1932), talouselämän vaikuttaja, sortovuosien laillisuusmies, Wilhelm Lavoniuksen poika ** Robert Lavonius (1879–1967), liikemies ja vuorineuvos, Wilhelm Lavoniuksen poika *** Henrik Lavonius (1915–1996), esteratsastaja, teollisuusmies, Robert Lavoniuksen poika ** Herman Lavonius (1882–1960), lääkintöhallituksen lääkintöneuvos, Wilhelm Lavoniuksen poika Äitinsä puolelta sukuun on kuulunut muun muassa ratsuväenkenraali Ernst Linder, joka oli Alexander Lavoniuksen tyttärenpoika. ==Lähteet== Luokka:Suomalaiset suvut Luokka:Suomalaiset aatelissuvut
Uusiin maisemiin

Uusiin maisemiin () oli australialainen draamasarja, joka kertoo kaupunki- ja maalaisperheestä, jotka päättävät vaihtaa kotejaan ja aloittaa elämänsä uudelleen. Sarjaa tuotettiin kahden tuotantokauden verran vuodesta 2001 vuoteen 2003, minkä jälkeen se lopetettiin katsojasuosion vähenemisen ja tuotantokustannusten vuoksi. Australiassa sarjaa on esitetty Seven Network- ja Unversal Channel -kanavilla sekä Uudessa-Seelannissa TV One- ja TV2 -kanavilla. Suomessa sarjaa on esitetty Uusiin maisemiin-nimellä Yle TV1-kanavalla kaksi kertaa: joulukuusta 2009 maaliskuuhun 2010 ja uusintakierroksena 17. tammikuuta - 28. maaliskuuta 2011. Sarjan englanninkielinen nimi Always Greener tulee sanonnasta: The grass is always greener on the other side (Ruoho on aina vihreämpi aidan toisella puolella). ==Juoni== Sarja seuraa pääasiassa kahden perheen vaiheita: Taylorien perhettä, jotka asuvat Sydneyn esikaupunkialueella sekä Uuden Etelä-Walesin maaseudulla lähellä kuvitteellista Invernessin kaupunkia asuvaa Toddien perhettä. Molemmat perheet ovat kohdanneet ongelmia, mistä johtuen perheet vitsailevat jouluillallisella, että heidän pitäisi vaihtaa koteja elämänsä suunnan muuttamiseksi. Vitsistä tulee totta, kun John huomaa tyttärensä Marissan olevan koukussa huumeisiin ja Johnin sisko Sandra ei pysty maksamaan laskujaan. Perheet vaihtavat koteja ja aloittavat uuden elämän ja kohtaavat uusia haasteita. Sarjalle tyypillistä on käsitellä vakavia kysymyksiä usein humoristisella näkökulmalla. ==Henkilöt== Näyttelijä Hahmo John Howard John Taylor Anne Tenney Liz Taylor Michala Banas Marissa Taylor Daniel Bowden Jason Taylor Natasha Lee Kimberley Taylor Caitlin McDougall Sandra Todd Bree Walters Pip Todd Abe Forsythe Campbell Todd Scott Major Tom Morgan Andrew Clarke Derek Unn Merridy Eastman Eileen Unn Denise Roberts Isabelle Turnbull Georgie Shew Katy Turnbull Peter Corbett Bert Adams Grant Bowler Greg Steele Clayton Watson Mickey Steele Bree Desborough Shelley Southall ==Lähteet== ==Aiheesta muualla== *Uusiin maisemiin Internet Movie Databasessa *TV.com * Australian Television Information Archive *National Film and Sound Archive Luokka:Australialaiset draamasarjat Luokka:2000-vuosikymmenen televisiosarjat Luokka:Seven Networkin televisio-ohjelmat
Verkkopistoke

Verkkopistoke voi tarkoittaa seuraavia asioita: *verkkovirran virtapistokkeita: katso Verkkovirta ja Pistoke *tietoliikenteessä verkon yli tietoa lähettäviä pistokkeita
Conrad Nagel

Conrad Nagel (16. maaliskuuta 1897 Keokuk, Iowa – 24. helmikuuta 1970 New York, New York) oli yhdysvaltalainen näyttelijä. Hän aloitti teatterissa vuonna 1914 ja siirtyi elokuviin 1918 ja hänestä tuli eräs mykkäelokuvien aikakauden suosituimmista näyttelijöistä. Nagel näytteli menestyksekkäästi myös äänielokuvissa, joista ensimmäinen oli vuonna 1928 valmistunut Romantiikkaa. Hänen ainoa elokuvaohjauksensa, Love Takes Flight, valmistui vuonna 1937. Vuoden 1940 jälkeen Nagel esiintyi Broadwaylla ja radiossa ja näytteli elokuvissa enää satunnaisesti. Nagel kuului Yhdysvaltain elokuva- akatemian perustajajäseniin ja isännöi yhdessä Bob Hopen kanssa ensimmäistä televisioitua Oscar-gaalaa vuonna 1953. Hän sai Oscar-kunniapalkinnon työstään The Motion Picture Relief Fund -hyväntekeväisyysjärjestössä. Nagel on saanut kolme tähteä Hollywood Walk of Famelle. == Lähteet == Luokka:Yhdysvaltalaiset teatterinäyttelijät Luokka:Yhdysvaltalaiset elokuvanäyttelijät Luokka:Hollywood Walk of Fame Luokka:Vuonna 1897 syntyneet Luokka:Vuonna 1970 kuolleet
Jack Haley

Jack Haley (10. elokuuta 1898 Boston, Massachusetts – 6. kesäkuuta 1979 Los Angeles, Kalifornia) oli yhdysvaltalainen näyttelijä. Hänen tunnetuimpiin rooleihinsa kuuluu Peltimies vuonna 1939 valmistuneessa elokuvassa Ihmemaa Oz. Haleyn muihin elokuviin kuuluvat muun muassa Pigskin Parade (1936) ja Alexanderin jazzyhtye (1938). Hän lopetti elokuvanäyttelemisen 1950-luvulla, jonka jälkeen hän toimi kiinteistöalalla. Hän on saanut tähden Hollywood Walk of Famelle. == Lähteet == Luokka:Vaudeville-esiintyjät Luokka:Yhdysvaltalaiset elokuvanäyttelijät Luokka:Hollywood Walk of Fame Luokka:Vuonna 1898 syntyneet Luokka:Vuonna 1979 kuolleet
Gilanlohi

Gilanlohi (Oncorhynchus gilae) on tyynenmerenlohiin kuuluva pienikokoinen pohjoisamerikkalainen lohikala. Se esiintyy ainoastaan suppealla alueella New Mexicon ja Arizonan osavaltioissa virtaavan Gilajoen latvoilla. Kala elää pienissä vuoristopuroissa yli 2000 metrin korkeudessa. Elinympäristöjen heikkenemisen takia se oli erittäin uhanalainen ja sen elinalue oli rajoittunut noin kolmeenkymmeneen jokikilometriin 1960- ja 1970-lukujen taitteessa. Kalastus on ollut kielletty. Purojen kunnostusprojektien ja laitoskasvatukseen perustuvien istutusten ansiosta kanta ja levinneisyysalue ovat sittemmin elpyneet huomattavasti, ja liittovaltiotason uhanalaisuusluokitusta voitiin lieventää vaarantuneeseen vuonna 2006.Gila Trout Recovery in Arizona - A Wildlife Success Story Arizona Game and Fish Department (luettu 2016) Gilanlohi on läheistä sukua arizonanlohelle, joka voidaan lukea saman lajin alalajiksi (Oncorhynchus gilae apache). Se risteytyy myös kirjolohen kanssa. ==Lähteet== * *Gila Trout Center for Biological Diversity. Luokka:Lohikalat Luokka:Uhanalaiset kalat
Daubensee

Daubensee on järvi Sveitsissä, Valais'n kantonissa, Gemmipass-solassa. Daubensee on vähäjärvisen kantonin suurin luonnonjärvi (0,6 km²) Genevejärven jälkeen. Järven pinta on 2 207 metriä mpy. Daubensee laskee pohjoiseen, Kanderjoen kautta Thuninjärveen. == Lähteet == * * Tiedosto: Daubensee2.jpg| Daubensee sijaitsee noin 2,2 kilometrin korkeudessa Bernin Alpeilla, Gemmipass-solassa. Tiedosto: Daubensee.jpg | Daubensee talvella Luokka:Sveitsin järvet Luokka:Valais
Silvola

Silvola voi tarkoittaa seuraavia: == Henkilöitä == * Kalevi Silvola (1935–2024), suomalainen pappi, teologian tohtori, tutkija ja kirjailija * Kari Silvola (s. 1965), suomalainen päätoimittaja ja kirjailija * Pekka Silvola (1924–2015), keskustalainen poliitikko ja Yleisradion ohjelmajohtaja * Sakari Silvola (s. 1976), Yleisradion tuottaja ja toimittaja == Paikkoja == * Silvola, kylä ja pientaloalue Vantaalla * Silvolan kaivos, Sillbölen kaivos, Helsingin pitäjässä (nyk. Vantaalla) aikoinaan toiminut rautamalmikaivos * Silvolan tekoallas, tekojärvi Vantaalla * Silvola, kylä Paimiossa * Silvola, kylä Kerimäellä * Silvolan rautatieasema, Kerimäen rautatieaseman entinen nimi.
Raronin läntinen alue

Raronin läntinen alue (, ) on yksi Sveitsin 148:sta ja Wallisin kantonin 14:stä hallinnollisesta alueesta. Alue sijaitsee Rhônen ja sen sivujoen Lonzan laaksossa Ylä-Wallisin alueella. Raronin läntisen alueen lisäksi Wallisissa on Raronin itäinen alue, joka on virallisesti erillinen hallintoalue (). Toisinaan, virallisissakin yhteyksissä kuten tilastoissa, nämä kaksi aluetta kuitenkin käsitellään yhdessä. == Kunnat == Raronin läntisellä alueella on 11 kuntaa, joista suurimmat ovat Raron ja Steg-Hohtenn. Alueen keskuspaikka on Raron. Raronin läntisen alueen asukasluku on 7 852 (31.12.2015). Väkimäärä on lievässä kasvussa, sillä vuoden 2012 lopussa asukkaita oli 7 820. Alueen pinta-ala on 270 km² . Kunta Asukasluku 31.12.2015 Pinta-ala km² Ausserberg 628 14,90 Blatten 288 90,65 Bürchen 738 13,45 Eischoll 453 13,77 Ferden 244 27,92 Kippel 353 11,66 Niedergesteln 683 17,43 Raron 1 905 30,31 Steg-Hohtenn 1 573 14,16 Unterbäch 411 21,99 Wiler (Lötschen) 576 14,66 Yhteensä 7 852 270,90 == Asukkaat ja kieli== Raronin alue on selkeästi saksankielinen. Vuonna 2000 alueen vakituista asukkaista 96 % oli saksankielisiä. Sekä ranskan- että italiankielisiä oli alle 1 % ja muun kielisiä noin 3 %. == Lähteet == Luokka:Valais’n hallintoalueet
Ormiokasvit

Ormiokasvit (Marsileaceae) on saniaisten heimo Salviniales-lahkossa. Siihen kuuluu kolme sukua ja noin 75 lajia. Ormiokasvit ovat tyypillisesti erilaisitiöisiä ja kasvavat vedessä.Smith, A. R. et al 2006: A classification for extant ferns. Taxon 55 (3): 705–731. pdf Suomessa heimon lajeista tavataan vain yksi, hyvin harvinainen ormio (Pilularia globulifera). == Suvut == * apilasaniaiset (Marsilea) * ormiot (Pilularia) * Regnellidium – laji Regnellidium diphyllum == Lähteet == == Aiheesta muualla == * ITIS: Marsileaceae Luokka:Kasviheimot
Raronin itäinen alue

Raronin itäinen alue (, ) on yksi Sveitsin 148:sta ja Wallisin kantonin 14:stä hallinnollisesta alueesta. Alue sijaitsee Rhônen laaksossa Ylä-Wallisin alueella. Raronin itäisen alueen lisäksi Wallisissa on Raronin läntinen alue, joka on virallisesti erillinen hallintoalue (). Toisinaan, virallisissakin yhteyksissä kuten tilastoissa, nämä kaksi aluetta kuitenkin käsitellään yhdessä. == Kunnat == Raronin itäisellä alueella on 6 kuntaa, joista asukasluvultaan suurin on Bitsch. Alueen keskuspaikka on Mörel. Raronin itäisen alueen asukasluku on 2 992 (31.12.2015). Alueen väestö on lievässä laskussa, sillä asukkaita oli vuoden 2012 lopussa 3 004\. Alueen pinta-ala on 127 km² . Kunta Asukasluku 31.12.2015 Pinta-ala km² Bettmeralp 452 29,36 Bister 31 5,84 Bitsch 894 4,02 Grengiols 431 58,46 Mörel-Filet 686 8,44 Riederalp 498 21,04 Yhteensä 2 992 127,16 === Muutoksia === * Betten ja Martisberg yhdistyivät 1.1.2014 Bettmeralpin kunnaksi. == Asukkaat ja kieli== Raronin alue on selkeästi saksankielinen. Vuonna 2000 alueen vakituista asukkaista 96 % oli saksankielisiä. Sekä ranskan- että italiankielisiä oli alle 1 % ja muun kielisiä noin 3 %. == Lähteet == Luokka:Valais’n hallintoalueet
Mooka

Mooka () on Japanin kaupunki Honshūn saarella Kantōn alueella Tochigin prefektuurissa. Se sijaitsee sisämaassa prefektuurin kaakkoisosassa Kinujoen vasemmalla rannalla. Kaupungin keskustan läpi virtaa Gogyōjoki, ja idässä siihen kuuluu myös vuoristoalueita. Etelässä kaupunki rajautuu Ibarakin prefektuuriin. Mookassa on 78 681 asukasta (syyskuussa 2020) ja sen pinta-ala on 167,34 neliökilometriä. Mookaa palvelee kolmannen sektorin Mooka-rautatien Mooka-linja. == Kuvia == Tiedosto:Ruins of Sakuramatchi Jin'ya 01.JPG|Sakuramachi jin’ya Tiedosto:Ruins of Moka Castle.JPG|Mookan linnan raunioita Tiedosto:Cherry Blossoms at Gyoya River (8607223533).jpg|Kirsikankukkia Gyōyajoella Tiedosto:Moka-Sta.JPG|Mookan rautatieasema Tiedosto:Moka city center area Aerial photograph.1974.jpg|Mookan kantakaupunki vuoden 1974 ilmakuvassa == Lähteet == == Aiheesta muualla == * Kaupungin internetsivut Luokka:Tochigin prefektuurin kaupungit
Nasu-Karasuyama

Nasu-Karasuyama () on Japanin kaupunki Honshūn saarella Kantōn alueella Tochigin prefektuurissa. Se sijaitsee sisämaassa prefektuurin itäosassa Nakajoen varrella. Idässä kaupungin alue nousee Yamizovuorille ja rajautuu Ibarakin prefektuuriin. Nasu-Karasuyamassa on 25 729 asukasta (syyskuussa 2020) ja sen pinta-ala on 174,35 neliökilometriä. Nasu-Karasuyamaa palvelee JR Higashi-Nihonin Karasuyama-linja. == Kuvia == Tiedosto:2014 Yamaage Matsuri 04.JPG|Yamaage-matsuri Tiedosto:A Japanese old bridge Sakaibashi - panoramio.jpg|Sakaibashi ylittää Nakajoen Tiedosto:Tochigi Ryumon- Waterfall.jpg|Ryūmon-vesiputous Tiedosto:KarasuyamaStationNew1.jpg|Karasuyaman rautatieasema Tiedosto:Nasukarasuyama city center area Aerial photograph.1974.jpg|Nasu-Karasuyaman kantakaupunki vuoden 1974 ilmakuvassa == Lähteet == == Aiheesta muualla == * Kaupungin internetsivut Luokka:Tochigin prefektuurin kaupungit
Apurímac

Apurímac voi viitata seuraaviin asioihin: *Apurímacin alue, Perun hallinnollinen alue *Apurímac, joki Perussa *Apurimac, saksalaisen new age -yhtye Cuscon albumi
Nasu-Shiobara

Nasu-Shiobara () on Japanin kaupunki Honshūn saarella Kantōn alueella Tochigin prefektuurissa. Se sijaitsee sisämaassa prefektuurin pohjoisosassa Nasunogaharan alluviaalikeilan alueella. Kaupungin pohjoisosissa virtaa Nakajoki, eteläosissa Hōkijoki. Lännessä kaupunki käsittää vuoristoalueita muun muassa Nasu- ja Takaharavuorilta. Nasu-Shiobarassa on 115 786 asukasta (syyskuussa 2020) ja sen pinta-ala on 592,74 neliökilometriä. Nasu-Shiobaraa palvelevat JR Higashi-Nihonin Utsunomiya-linja eli Tōhoku-päälinja ja suurnopeusjunayhteys Tōhoku Shinkansen. == Kuvia == Tiedosto:Shiobara Monzen Onsen.JPG|Shiobara-onsenin rakennuksia Tiedosto:Miyama Dam lake.jpg|Miyaman patojärvi Tiedosto:180726 Nasushiobara Station Nasushiobara Japan01bs4.jpg|Nasu-Shiobaran rautatieasema Tiedosto:NakagawaKahanKoen20120901.jpg|Nakajoen rantapuistoa == Lähteet == == Aiheesta muualla == * Kaupungin internetsivut Luokka:Tochigin prefektuurin kaupungit
Natriumfosfaatti

Natriumfosfaatti eli natriumortofosfaatti tai trinatriumfosfaatti (Na3PO4) on natrium- ja fosfaatti-ionien muodostama epäorgaaninen ioniyhdiste. Ainetta käytetään puhdistusaineissa ja elintarvikkeissa lisäaineena. ==Ominaisuudet== Natriumfosfaatti on valkoista tai väritöntä kiinteää ainetta, joka liukenee veteen ja liuokset ovat vahvasti emäksisiä. Kiteisenä se voi esiintyä useina kidevedellisinä muotoina, joita ovat muun muassa hemi-, heksa-, okta- ja dodekahydraatit. Natriumfosfaatille on tyypillistä muodostaa kaksoissuoloja muiden metalliyhdisteiden kanssa.David R. Gard : "Phosphoric Acids and Phosphates", teoksessa Kirk-Othmer Encyclopedia of Chemical Technology, John Wiley & Sons, New York, 2001.Klaus Schrödter, Gerhard Bettermann, Thomas Staffel, Friedrich Wahl, Thomas Klein & Thomas Hoffmann: "Phosphoric Acid and Phosphates", teoksesa Ullmann's Encyclopedia of Industrial Chemistry, John Wiley & Sons, New York, 2002. ==Valmistus== Natriumfosfaattia saadaan fosforihaposta neutraloimalla sitä riittävällä määrällä natriumhydroksidilla tai natriumkarbonaatilla. Myös natriumvetyfosfaatin ja natriumhydroksidin välistä reaktiota käytetään. Yhdistettä tuotetaan myös fosforihapon valmistuksessa syntyvän fosfaattipitoisen saostuman emäskäsittelyllä. Natriumfosfaatti myydään joko kiteisenä, hiutalemaisena aineena, joka voi olla kidevedellistä tai ruiskukuivattua. :3 NaOH + H3PO4 → Na3PO4 \+ 3 H2O ==Käyttö== Natriumfosfaatti on vahvasti emäksistä ja saippuoi rasvaa. Rasvan- ja lianirrotuskyvyn vuoksi sitä käytetään erityisesti teollisuuden käyttöön tarkoitetuissa puhdistusaineissa ja värinpoistoaineissa. Yhdistettä voidaan käyttää myös veden kovuuden vähentämiseen, koska se muodostaa kalsium- ja magnesiumionien kanssa niukkaliukoisia kalsium- ja magnesiumfosfaatteja. Elintarvikkeissa natriumfosfaattia käytetään hapettumisenesto- ja happamuudensäätöaineena. Sen ja natriumdivetyfosfaatin sekä natriumvetyfosfaatin E-koodi on E 339. ==Lähteet== ==Aiheesta muualla== * Luokka:Fosfaatit Luokka:Natriumyhdisteet
Romano Bonagura

Romano Bonagura (15. lokakuuta 1930 – 30. lokakuuta 2010) oli italialainen rattikelkkailija. Hän saavutti kahden miehen rattikelkkailussa olympiahopeaa Innsbruckissa 1964 parinaan Sergio ZardiniRomano Bonagura Sports Reference LLC . == Lähteet == Luokka:Italialaiset rattikelkkailijat Luokka:Italialaiset olympiamitalistit Luokka:Vuonna 1930 syntyneet Luokka:Vuonna 2010 kuolleet
Dean Cetrulo

Diaz Victor ”Dean” Cetrulo (24. helmikuuta 1919 – 9. toukokuuta 2010) oli yhdysvaltalainen miekkailun olympiamitalisti. Hänen aseenaan oli säilä. Cetrulo saavutti säilämiekkailun joukkuekilpailussa olympiapronssia Lontoossa 1948. == Lähteet == Luokka:Yhdysvaltalaiset miekkailijat Luokka:Yhdysvaltalaiset olympiamitalistit Luokka:Vuonna 1919 syntyneet Luokka:Vuonna 2010 kuolleet
Wide-field Infrared Survey Explorer

Wide-field Infrared Survey Explorer (WISE) on NASAn infrapuna-alueen tähtitieteellinen avaruusteleskooppi, joka laukaistiin 14. joulukuuta 2009, ja poistettiin käytöstä 17. helmikuuta 2011.Wide-field Infrared Survey Explorer Yhteensä 320 miljoonaa dollaria maksanut 40 cm infrapunateleskooppi laukaistiin maata kiertävälle radalle, jossa se teki havaintoja taivaasta yli 10 kuukautta.Wide-field Infrared Survey Explorer (WISE) Alkuperäistä tarkkailuajan kestoa rajoitti jäähdytykseen käytettävän vedyn määrä, mutta jäähdytysaineen loputtua satelliittia käytettiin toisiin tehtäviin vielä 4 kuukauden ajan. ==Lähteet== == Aiheesta muualla == * WISE mission project website ** WISE mission multimedia gallery ** WISE mission Fact Sheet ** WISE mission Press Kit * WISE mission Profile by NASA's Solar System Exploration * Ball Aerospace Passes WISE CDR * In Search of Dark Asteroids (and Other Sneaky Things) * WISE Passbands * Comparison of WISE resolution with that of COBE and IRAS (with movie) * NASA's WISE Mission Releases Medley of First Images Luokka:Avaruusteleskoopit Luokka:Miehittämättömät avaruuslennot
Ilidža

Ilidža on kunta Bosnia ja Hertsegovinassa. Se sijaitsee lähellä maan pääkaupunkia Sarajevoa. Ilidžan alueella on paljon kuumia lähteitä. Alue tunnettiin kylpylöistään jo Rooman valtakunnan aikana. Alueen kuuluisin lähde on Vrelo Bosne. == Lähteet == ==Aiheesta muualla== Luokka:Bosnia ja Hertsegovinan kunnat Luokka:Sarajevon kantoni
Gervasio Deferr

Gervasio Deferr Ángel (s. 7. marraskuuta 1980 Barcelona) on espanjalainen entinen telinevoimistelija ja kaksinkertainen olympiavoittaja. Hän oli maansa ensimmäinen voimistelun olympiavoittaja.http://www.the-all- around.com/index.php?option=com_content&view;=article&id;=172:gervasio-deferr- announces-retirement&catid;=4:news&Itemid;=22 Deferr voitti hypyn olympiakultaa Sydneyn vuoden 2000 ja Ateenan vuoden 2004 kesäolympialaisissa. Ateenassa hän sijoittui lisäksi permannolla neljänneksi. Pekingin kesäolympialaisissa 2008 Deferr voitti hopeaa permannolla. Permannolla Deferr voitti MM-kilpailuista kaksi hopeamitalia ja EM-kilpailuista yhden hopeamitalin. Hän menetti vuoden 2002 MM-kilpailujen permannon hopeamitalinsa jäätyään kiinni marihuanasta. Deferr ilmoitti lopettavansa kilpailijanuransa tammikuussa 2011. == Lähteet == * Gervasio Deferr – FIG * Gervasio Deferr Sports Reference LLC. === Viitteet === Luokka:Espanjalaiset telinevoimistelijat Luokka:Espanjalaiset olympiavoittajat Luokka:Dopingrikkomuksesta tuomitut espanjalaiset Luokka:Dopingrikkomuksesta tuomitut voimistelijat Luokka:Vuonna 1980 syntyneet Luokka:Elävät henkilöt
Frikyrklig samverkan

Frikyrklig samverkan r.f. (lyh. FS, aik. Finlands Svenska Frikyrkoråd) on vuonna 1936 perustettu suomenruotsalaisten vapaakirkkojen yhteistyöelin. Järjestö koordinoi jäsenjärjestöjen kehitysaputyötä. Järjestön kansainvälinen työ tunnetaan nimellä FS Global. Suomenruotsalaisen vapaakirkollisen avustustyön historia ulottuu 1890-luvulle. Vuodesta 1995 lähtien FS:lla on ollut ulkoministeriön kanssa yhteinen puitesopimus kehitysavusta. Vuodesta 2003 lähtien järjestö on toiminut kehitysyhteistyön kumppanina. FS:n jäsenkirkkoja ovat Finlands svenska adventkyrka, Finlands svenska baptistsamfund, Finlands svenska metodistkyrka, Finlands svenska pingstmission, Frälsningsarmén i Finland ja Missionskyrkan i Finland. Frikyrklig samverkanin edustamiin yhteisöihin kuuluu noin 5 400 jäsentä ja 75 paikallisseurakuntaa. == Aiheesta muualla == Frikyrklig samverkan r.f.:n verkkosivusto == Lähteet == Luokka:Vapaakristillisyys Suomessa Luokka:Suomalaiset kehitysyhteistyöjärjestöt Luokka:Suomenruotsalaiset järjestöt
Giuseppe Giannini

Giuseppe Giannini (s. 20. elokuuta 1964 Rooma, Italia) on italialainen jalkapalloilija. Giannini edusti pääosan urastaan Romaa. Hän on seuraikonin asemassa. == Pelaajana == === Ura === Giannini oli pelipaikaltaan keskikenttäpelaaja. Hän pelasi yleensä hyökkäävässä roolissa. Giannini pelasi viimeiset juniorivuotensa Romassa. Seuran edustusjoukkueessa Serie A:ssa hän pelasi vuosina 1981–1996. Roman kapteenina Giannini toimi vuosina 1987–1996. Hän on seuran virallisten otteluiden listalla kolmantena 437 esiintymisellään. Giannini voitti Roman riveissä Italian-mestaruuden vuonna 1983. Lisäksi hän saavutti seurassa kolme Italian cupin voittoa. Vuosina 1996–1997 Giannini edusti Itävallan Bundesliigassa Sturm Grazia. Vuosina 1997–1999 hän edusti Serie A:ssa ja Serie B:ssä Napolia ja Lecceä. Italian maajoukkueessa Giannini pelasi 47 ottelua ja teki niissä kuusi maalia vuosina 1986–1991. Hän edusti Italiaa EM-kilpailuissa vuonna 1988 ja MM-kilpailuissa vuonna 1990. Giannini saavutti MM-pronssia Italiassa järjestetyissä vuoden 1990 kilpailuissa. Hän saavutti lisäksi alle 21-vuotiaiden EM-hopeaa vuonna 1986. === Saavutukset === *Italian-mestaruus 1983 *Italian cup 1984, 1986, 1991 *Itävallan cup 1997 *Itävallan supercup 1996 *MM-pronssi 1990 *Alle 21-vuotiaiden EM-hopea 1986 == Valmentajana == Peliuransa jälkeen Giannini on työskennellyt valmentajana. Hän on valmentanut kolmannella sarjatasolla ja Romanian pääsarjassa. == Lähteet == Luokka:Italialaiset jalkapalloilijat Luokka:Italialaiset jalkapallovalmentajat Luokka:Vuonna 1964 syntyneet Luokka:Elävät henkilöt
Centralia (Pennsylvania)

thumb|Kivihiilipalon katkaisema valtatie Centraliassa. Centralia on kunta (borough) Yhdysvaltojen koillisosassa, Pennsylvaniassa. Kunta on nykyään lähes autio, lukuun ottamatta viittä asukasta, jotka ovat kieltäytyneet hylkäämästä kotikaupunkiaan. Vielä 1981 asukasluku oli yli tuhat. Kunnan autioituminen sai alkunsa vuonna 1962, kun kaupungin alla sijaitsevassa kivihiilikaivoksessa syttyi tulipalo. Paloa yritettiin sammuttaa useita kertoja 1960- ja 1970-luvuilla, mutta kaivoksessa ollut antrasiitti paloi niin kuumasti, että vesi, jolla tulta yritettiin sammuttaa, vain haihtui. Kivihiilipalo levisi koko kaupungin alle, ja myrkyllisiä palokaasuja alkoi 1970-luvulla purkautua maan pinnalle useista paikoista. Palojen pehmitettyä maata muun muassa Centralian päätie sortui paikoittain. Suurin osa lopuistakin asukkaista lähti kunnasta 1992, kun Pennsylvanian osavaltio osti suuren osan taloista ja purki ne. Centralian postinumerokin poistettiin käytöstä vuonna 2002. Kauhuelokuva Silent Hillin ohjaaja sai inspiraatiota elokuvan tekoon Centralian aavekaupungista. Vuonna 2013 Pennsylvanian osavaltion viranomaiset ja Centralian asukkaat saivat sovittua, että jäljellä olevat asukkaat saavat asua kodeissaan elämänsä loppuun asti, minkä jälkeen osavaltio saa oikeudet koteihin. ==Lähteet== Luokka:Pennsylvanian kunnat Luokka:Yhdysvaltain aavekaupungit
Petter Næss

Petter Næss (s. 14. maaliskuuta 1960 Oslo, Norja) on norjalainen näyttelijä ja elokuvaohjaaja. Hänen ensimmäinen ohjauksensa oli Kaamea kankkunen vuonna 1999. Næssin tunnetuin elokuva Elling oli ehdokkaana parhaan vieraskielisen elokuvan Oscariin vuonna 2000. Into the White (2012) kertoo Norjasta toisen maailmansodan aikaan. ==Filmografia== *Kaamea kankkunen (1999) *Elling (2001) *Bea (2004) *Crazy in Love (2005) *Elling ja naisen kosketus (2007) *Hoppet (2007) *Naisen elämää (2007) (myös käsikirjoitus) *Maskeblomstfamilien (2010) *Into the White (2012) (myös käsikirjoitus) *Unelmien maa (2018, televisiosarja) ==Aiheesta muualla== * Luokka:Norjalaiset elokuvaohjaajat Luokka:Vuonna 1960 syntyneet Luokka:Elävät henkilöt
Rukousystävät

Rukousystävät ry on kristillinen yhdistys, jonka tarkoituksena on rukoilemalla auttaa elämässään kriisitilanteisiin joutuneita ihmisiä, sekä ohjata heitä kristilliseen uskoon. Yhdistys on rekisteröity 6.11.2001. ==Toimintamuodot== Tärkein toimintamuoto on esirukouspalvelu ja vuosittain yhdistys pyrkii järjestämään 100-150 rukoustapahtumaa yhteistyössä paikallisten evankelis- luterilaisten seurakuntien ja muiden kristillisten yhteisöjen kanssa eri puolilla Suomea, Suomen lähialueilla sekä ulkomailla toimivissa suomalaisseurakunnissa. Tapahtumien tunnetuin puhuja ja esirukoilija on Pirkko Jalovaara. Lisäksi yhdistys tekee TV- ja radiotyötä kristillisillä kanavilla (TV7 ja Radio Dei) sekä julkaisee Rukousystävä-lehteä. Rukous-Kustannus Oy on vuonna 1993 perustettu hengellistä kirjallisuutta sekä ääni- ja kuvatallenteita tuottava ja kustantava yritys, joka toimii läheisessä yhteistyössä Rukousystävät ry:n kanssa. Syyskuussa 2014 uutisoitiin, että Helsingin poliisi epäilee Pirkko Jalovaaraa rahankeräysrikoksesta ja epäilee hänen hankkineen lupaehtojen vastaisesti Rukousystävät-yhdistyksen nimissä yli miljoona euroa vuosien 2009-2013 välisenä aikana. Jalovaara on itse kiistänyt syyllistyneensä rikokseen. ==Lähetys- ja avustustyö== Rukousystävät ry on tehnyt myös lähetys- ja avustustyötä eteläisessä Intiassa Andhra Pradeshin osavaltiossa. ==Lähteet== ==Aiheesta muualla== * Rukousystävät ry:n kotisivu Luokka:Kristilliset rukoukset Luokka:Suomalaiset kristilliset järjestöt Luokka:Tunnustuskuntiin sitoutumaton uuskarismaattisuus
Ana Porgras

Ana Porgras (s. 18. joulukuuta 1993 Galați) on romanialainen telinevoimistelija ja maailmanmestari. Porgras voitti puomilla maailmanmestaruuden Rotterdamissa 2010. Lontoon MM-kilpailuissa 2009 hän voitti eritasonojapuilla pronssia. Birminghamin EM-kilpailuissa 2010 Porgras voimisteli Romanian pronssia voittaneessa joukkueessa. == Aiheesta muualla == * Virallinen kotisivu * Profiili FIG:n sivustolla Luokka:Romanialaiset telinevoimistelijat Luokka:Vuonna 1993 syntyneet Luokka:Elävät henkilöt
Giuseppe Baresi

Giuseppe "Beppe" Baresi (s. 7. helmikuuta 1958 Travagliato, Italia) on italialainen entinen jalkapalloilija ja nykyinen jalkapallovalmentaja. Hän toimii Serie A:n Interin apulaisvalmentajana. ==Pelaajana== ===Ura=== Baresi oli pelipaikaltaan puolustaja. Hän pystyi pelaamaan myös keskikentällä. Baresi edusti Interiä Serie A:ssa vuosina 1976–1992. Hän toimi myös seuran kapteenina. Baresi saavutti Interin riveissä muun muassa kaksi Italian- mestaruutta ja UEFA Cupin voiton. Hän edusti lisäksi Serie B:ssä Modenaa vuosina 1992–1994. Italian maajoukkueessa Baresi pelasi vuosina 1979–1986 17 ottelua. Hän edusti Italiaa 1980 EM-kilpailuissa ja 1986 MM-kilpailuissa. ===Saavutukset=== *Italian-mestaruus 1980, 1989 *Italian cup 1978, 1982 *Italian supercup 1989 *UEFA Cup 1991 ==Valmentajana== Baresi on toiminut Interin apulaisvalmentajana José Mourinhon alaisuudessa vuosina 2008–2010 ja Leonardon alaisuudessa vuodesta 2010. Aiemmin hän työskenteli Interin junioripuolella. ==Muuta== Baresin veli Franco on myös entinen jalkapalloilija. Hän edusti koko uransa Interin paikallisvastustajaa Milania. Luokka:Italialaiset jalkapalloilijat Luokka:Italialaiset jalkapallovalmentajat Luokka:Vuonna 1958 syntyneet Luokka:Elävät henkilöt
Drance

Drance (myös Dranse) on Lounais-Sveitsissä, Valais'n kantonissa virtaava Rhônen sivujoki, joka saa alkunsa Italian raja-alueelta. Drance laskee Rhôneen Martignyn kaupungin lähellä. Drancen keskimääräinen virtaama vuonna 2010 oli 8 m³/s. Joen sadanta-alue on 672 km², josta jäätiköitä on 14 %. Alueen keskimääräinen korkeus on 2 245 m mpy. == Vesivoima == Drancella on kolme alkujokea, joissa on useita vesivoimaloita. Drance de Bagnes on itäisin haara, jonka alkupäässä on Lac de Mauvoisin -patojärvi. Joessa on kolme Mauvoisin AG:n vesivoimalaa: Mauvoisin AG Axpo Holdingin kotisivuilla * Chanrion, 28 MW (maksimigeneraattoriteho) * Fionnay, 138 MW * Champsec, 5,5 MW. Drance de Entremont on keskimmäinen haara, jonka alkulähteet ovat Ison Sankt Bernhardin solan tienoilla. Joessa on Lac des Toules -patojärvi ja kolme vesivoimalaa: * Pallazuit'n voimala, 32 MW, omistaja Forces Motrices du Gd-St-Bernard S.A. Alpiq Holdingin kotisivut * Orsières'n voimala, 24 MW, omistaja Forces Motrices d'Orsières S.A. * Sembrancherin voimala, 8,5 MW, omistaja Forces Motrices de Sembrancher S.A. Lisäksi Sankt Bernhardin maantietunnelissa on 1,4 MW voimala, jonne johdetaan vesi L'Hospitalet -patojärvestä tunnelin yläpuolelta. Drance de Ferret on läntisin haara, joka alkaa Col Ferret -solan alueelta. Pääuoman loppupäässä, lähellä Martignyä, on Martigny-Bourgin voimala (13 MW), jonka omistaja Forces Motrices de Martigny-Bourg S.A. Alpiq Holdingin kotisivut == Lähteet == * * *Drancen hydrologisia tietoja ympäristöministeriön sivuilla * Insinööritoimiston kuvaus Drancen vesistöstä ===Viitteet=== Luokka:Rhônen vesistö Luokka:Valais’n joet
Ioánnis Metaxás

Ioánnis Metaxás (, 12. huhtikuuta 1871 Ithaka – 29. tammikuuta 1941 Ateena)Ioannis Metaxas Encyclopædia Britannica Online Academic Edition. Viitattu 29.4.2013. oli kreikkalainen kenraali ja poliitikko. Hän toimi Kreikan pääministerinä sekä sotilasdiktaattorina vuosina 1936–1941. Metaxás palveli sotilaana Kreikan–Turkin sodassa vuonna 1897 ja jatkoi sotilasopintojaan Saksassa. Hän toimi Kreikan pääesikunnassa Balkanin sotien aikana 1912–1913 ja vuonna 1913 hänet nimitettiin esikunnan päälliköksi. Hänet ylennettiin kenraaliksi vuonna 1916. Metaxás vastusti Kreikan osallistumista ensimmäiseen maailmansotaan ja pääministeri Elefthérios Venizélosin suunnitelmaa läntisen Anatolian valloittamiseksi. Kenraali Metaxás oli poliittiselta ajattelultaan voimakas monarkisti ja vuonna 1917 hän lähti maanpakoon yhdessä syrjäytetyn kuningas Konstantin I:n kanssa. Molemmat palasivat vuonna 1920. Kreikan muututtua tasavallaksi vuonna 1923 Metaxás pakeni toistamiseen maasta, mutta palasi tällä kertaa pian. Hän perusti 1920-luvulla Vapaa-ajattelijoiden puolue (Kόμμα των Ελευθεροφρόνων, Kómma ton Eleftherofrónon) -nimisen rojalistisen puolueen, jonka vaihteleva kannatus ei kuitenkaan vielä riittänyt nostamaan häntä valtaan. Metaxás oli vuonna 1928 lyhyen aikaa ministerinä, mutta muuten hän oli oppositiossa koko toisen tasavallan ajan. Vuonna 1935 monarkia palautettiin Kreikassa kansanäänestyksellä, ja 13. huhtikuuta 1936 kuningas Yrjö II nimitti Metaxásin pääministeriksi. Yhteiskunnallisten levottomuuksien torjumiseksi Metaxás julisti pian poikkeustilan, hajotti parlamentin, lakkautti puolueet ja julisti 4. elokuuta 1936 perustetuksi niin sanotun elokuun neljännen hallinnon. Se merkitsi käytännössä sotilasdiktatuuria, mikä lopetti demokratian Kreikassa. Maata kuolemaansa asti johtanut Metaxás sai arvonimen Archigós, ”johtaja”. Hänen hallintonsa otti useissa asioissa mallia italialaisesta fasismista, vaikkei perustunutkaan puolueen valtaan tai selkeään ideologiaan. Metaxás pyrki pitämään Kreikan sivussa toisesta maailmansodasta, mutta Benito Mussolinin johtaman Italian joukot hyökkäsivät siitä huolimatta Albanian kautta Kreikkaan lokakuussa 1940. Seuranneessa sodassa kreikkalaiset onnistuivat menestyksekkäästi pitämään pintansa, mikä lisäsi Metaxásin mainetta sotapäällikkönä ja kansallissankarina. Hän ehti kuolemaan luonnollisen kuoleman tammikuussa 1941, kolmisen kuukautta ennen kuin Saksan joukot tulivat italialaisten avuksi ja valloittivat Kreikan. == Lähteet == == Aiheesta muualla == Luokka:Diktaattorit Luokka:Kreikan pääministerit Luokka:Kreikan ulkoministerit Luokka:Kreikan valtiovarainministerit Luokka:Kreikkalaiset kenraalit Luokka:Vuonna 1871 syntyneet Luokka:Vuonna 1941 kuolleet
Immolation

Immolation on yhdysvaltalainen death metal -yhtye. == Jäsenet == * Ross Dolan – bassokitara, laulu (1988–) * Robert Vigna – kitara (1988–) * Bill Taylor – kitara (2001–) * Steve Shalaty – rummut (2003–) === Entiset jäsenet === * John McEntee – kitara (konserttiesiintyjä, 2001) * Thomas Wilkinson – kitara (1988–2001) * Neal Boback – rummut (1988–1989) * Craig Smilowski – rummut (1991–1996) * Alex Hernandez – rummut (1999–2002) == Diskografia == === Studioalbumit === * * * * * * * * * * * === Kokoelma-albumit === * === EP:t === * * === DVD:t === * Luokka:Yhdysvaltalaiset death metal -yhtyeet
Rakkasiilikäs

Rakkasiilikäs (Holoarctia puengeleri) on harvinainen, siilikkäisiin kuuluva perhoslaji. == Koko ja ulkonäkö == Rakkasiilikäs on jokseenkin mustavalkoinen, keskikokoinen perhonen, jonka suojaväri sopii erinomaisesti naamioimaan perhosen jäkäläpintaisille kiville. Etusiivet ovat tummat, mutta siipisuonten kohdalla on vaaleaa. Lisäksi siivessä on kaksi vaaleaa, jyrkästi mutkittelevaa poikkijuovaa. Laji on muunteleva eli vaalean ja tumman värin osuudet vaihtelevat. Takasiipien väri on etusiipiä vaaleampi ja vaihtelee valkoisesta ja harmaatäpläisestä tasaisen harmaaseen.Norges sommerfugler Siipiväli on 31-37 mm.Svenska fjärilar Toukka on musta ja siinä on kiehkuroittain vaaleita karvoja.kuva toukasta Melko samannäköinen laji on tunturisiilikäs (Grammia quenseli). == Levinneisyys ja lentoaika == Rakkasiilikäs on arktinen laji, jonka levinneisyys ulottuu Ruotsin ja Norjan tuntureilta Kuolan niemimaan kautta Uralille, Altaivuoristoon ja Beringinsalmen yli Alaskaan. Lentoaika on kesä-heinäkuussa.Nationalnyckeln till Sverges flora och fauna. Fjärilar: Ädelspinnare–tofsspinnare Lepidoptera: Lasiocampidae–Lymantriidae. ISBN 978-91-88506-58-0 s. 386–388 Ruotsista rakkasiilikäs löytyi ensi kerran vuonna 1967 ja Norjasta vuonna 2000. Suomesta laji löytyi, kun sellainen saatiin kasvatettua Enontekiön kunnan alueelta löytyneestä kotelosta vuonna 2010Hyönteisfoorumi: Maalle uudet perhoslajit 2010 Pohjoismaissa ja Kuolan niemimaalla tavattavat yksilöt ovat omaa alalajiaan H. p. fridolini. == Elinympäristö ja elintavat == Rakkasiilikkään elintavat tunnetaan melko huonosti. Lajin esiintyminen on erittäin paikoittaista. Se elää aurinkoisilla, matalakasvustoisilla tunturipaljakoilla 600-1400 metrin korkeudessa. Yhteinen piirre kaikille esiintymille on vähintään kämmenen kokoiset, laakeat kivet. Ilmeisesti tällaisen kivikon mikroilmaston vuoksi toukat ja aikuiset perhoset viettävät suuren osan aikaansa kivien joukossa. Naaras munii 300-400 munaa, jotka nekin se asettaa kivien alapinnoille. Toukka talvehtii yleensä kaksi, joskus jopa kolme kertaa. Täysikasvuinen toukka koteloituu kivien alle. Koirasyksilöiden on nähty lentävän aurinkoisina päivinä hyvin nopeasti kivikon seassa lähellä maan pintaa. Aikuiset perhoset eivät ilmeisesti nauti ravintoa. Ruotsin kansallisessa uhanalaisarvioinnissa laji on luokiteltu vaarantuneeksi.Artfakta == Ravintokasvi == Luonnossa on hyvin harvoin tavattu ruokailevia toukkia. Ilmeisesti toukat elävät ainakin vaivaispajulla (Salix herbacea) ja verkkolehtipajulla (Salix reticulata). == Lähteet == == Aiheesta muualla == * Perhoswiki * Moths and Butterflies of Europe and North Africa (Holoarctia cervini) * Bestimmungshilfe des Lepiforums Luokka:Siilikkäät
Santa Clara (Kalifornia)

Santa Clara on kaupunki Santa Claran piirikunnassa Kaliforniassa Yhdysvalloissa. Vuoden 2009 arvion mukaan kaupungissa on 111 997 asukasta. Se sijaitsee noin kuusi kilometriä luoteeseen Kalifornian kolmanneksi suurimmasta kaupungista San Josésta. Santa Clarassa on espanjalaisten lähetysasemaksi vuonna 1777 perustama Mission Santa Clara de Asísin kirkko, jonka mukaan kaupunki on nimetty. Klaara Assisilainen on kaupungin suojeluspyhimys. Santa Clara sai kunnallishallinnon vuonna 1852. Santa Clara sijaitsee keskeisellä paikalla Piilaaksossa, ja useilla teknologiayrityksillä on kaupungissa pääkonttori. Kaupungin viisi suurinta yksityistä työnantajaa vuonna 2009 olivat Intel, Sun Microsystems, Applied Materials, Agilent Technologies ja Affymetrix. Kaupungissa toimivat korkeakoulut Mission College ja Santa Clara University, joista jälkimmäinen on Kalifornian vanhin korkeakoulu. Amerikkalaisen jalkapallon NFL-seura San Francisco 49ersin pääkonttori ja harjoituskeskus ovat Santa Clarassa, ja seura on suunnitellut rakentavansa uuden stadioninsa kaupunkiin. Jalkapallon MLS-seura San Jose Earthquakes pelaa yliopiston kampuksella sijaitsevalla Buck Shaw Stadiumilla. Kaupungissa toimii myös Cedar Fairin California’s Great America -huvipuisto. San Josén kansainvälinen lentoasema sijaitsee Santa Claran naapurissa, ja muita läheisiä lentoasemia ovat San Franciscon kansainvälinen lentoasema ja Oaklandin kansainvälinen lentoasema. Kaupungissa on kaksi suurta rautatieasemaa, Santa Clara ja Great America, joita palvelevat Caltrainin, Amtrakin Capitol Corridorin ja Altamont Commuter Expressin junat. Julkista linja- autoliikennettä hoitaa Santa Clara Valley Transportation Authority, jolla on myös pikaraitiotielinjoja. Kaupungin läpi virtaavat San Tomas Aquino Creek, Saratoga Creek ja Calabazas Creek, jotka laskevat San Franciscon lahteen. Preeriapöllö, jonka kanta on ollut laskemaan päin Kaliforniassa, elää ja pesii kaupungissa. == Lähteet == == Aiheesta muualla == * Kaupungin verkkosivusto Luokka:Kalifornian kaupungit Luokka:Santa Claran piirikunta
Pikkukeltasiipi

Pikkukeltasiipi (Eilema lutarellum) on yleinen, siilikkäisiin kuuluva pieni perhoslaji. Lajista on joskus käytetty kirjallisuudessa myös nimiä aitokeltasiipi ja multakeltasiipi. == Koko ja ulkonäkö == Pikkukeltasiipi on pienehkö ja suhteellisen huomaamaton perhoslaji. Etusiivet vaihtelevat väriltään likaisen keltaisesta vaaleanharmaaseen. Etusiiven etureunassa ei ole keltaista juovaa. Takasiivet ovat pohjaväriltään keltaiset, mutta niiden tyvi ja siiven etuosa ovat mustat. Musta väri erottuu hyvin myös lentävällä yksilöllä. Tuntosarvet ovat tummat ja ruumis on enimmäkseen tummanharmaa. Takaruumis on kuitenkin puolivälin jälkeen kellertävä. Siipiväli on 21-30 mm.Svenska fjärilar Täysikasvuinen toukka on tummakarvainen, noin 16 mm pitkä ja väriltään harmaanruskea. Toukan selkäpuolella on kaksi leveää ruskeanoranssia raitaa, ja niiden välissä kapea, musta keskiviiva.kuva toukasta == Levinneisyys ja lentoaika == Laji on palearktinen, ja sitä tavataan Espanjasta ja Pohjois-Afrikasta Euroopan ja Siperian poikki Venäjän kaukoitään.Norges sommerfugler Suomessa pikkukeltasiipeä tavataan Etelä- ja Keski-Suomessa. Perhonen lentää heinäkuun puolivälistä elokuun alkupuoliskolle.Perhoswiki == Elinympäristö ja elintavat == Pikkukultasiipi kuuluu päiväaktiivisimpiin keltasiipilajeihin. Silti sekin on liikkeellä enimmäkseen yöllä. Päivällä perhoset vierailevat ahkerasti kukilla. Koiraat lentävät valolle huomattavasti naarasta useammin.Nationalnyckeln till Sverges flora och fauna. Fjärilar: Ädelspinnare–tofsspinnare Lepidoptera: Lasiocampidae–Lymantriidae. ISBN 978-91-88506-58-0 s. 358–360 Naaras munii usean päivän aikana 80-100 munaa ja kuolee heti saatuaan kaikki munat laskettua. Toukat kuoriutuvat parin viikon kuluttua ja toukka on lajin talvehtiva elämänvaihe. Keväällä toukat koteloituvat rakentamaansa ruskeaan kotelokoppaan. == Ravintokasvi == Useiden muiden keltasiipien tapaan pikkukeltasiivenkin toukka syö puiden pinnalla ja kivillä kasvavia jäkäliä. == Lähteet == == Aiheesta muualla == * Bestimmungshilfe des Lepiforums Luokka:Siilikkäät
Thomas Bourchier

Thomas Bourchier (k. 1486) oli kardinaali ja Canterburyn arkkipiispa, joka toimi lordikanslerina Ruusujen sodan alussa. Bourchierista tuli Worcesterin piispa vuonna 1434, Elyn piispa vuonna 1443 ja Canterburyn arkkipiispana hän toimi vuodesta 1454 kuolemaansa 1486 asti. Hänet on haudattu Canterburyn tuomiokirkkoon. == Lähteet == Luokka:Canterburyn arkkipiispat Luokka:Elyn piispat Luokka:Worcesterin piispat Luokka:Englantilaiset kardinaalit Luokka:1400-vuosikymmenellä syntyneet Luokka:Vuonna 1486 kuolleet Luokka:Oxfordin yliopiston kanslerit
Thomas Bouhail

Thomas Bouhail (s. 3. heinäkuuta 1986 Montfermeil) on ranskalainen telinevoimistelija, olympiamitalisti, maailman- ja Euroopan mestari. Bouhail voitti hypyssä olympiahopeaa Pekingissä 2008. Hän voitti samalla telineellä maailmanmestaruuden Rotterdamissa 2010 ja Euroopan mestaruuden Milanossa 2009 sekä Berliinissä 2011. Lisäksi hän saavutti permannolla hopeaa Amsterdamin vuoden 2007 EM-kilpailuissa. == Lähteet == * Thomas Bouhail – FIG * Thomas Bouhail Sports Reference LLC. Luokka:Ranskalaiset telinevoimistelijat Luokka:Ranskalaiset olympiamitalistit Luokka:Vuonna 1986 syntyneet Luokka:Elävät henkilöt
Ted Corday

Theodore ”Ted” Corday (8. toukokuuta 1908 -- 23\. heinäkuuta 1966) oli monien yhdysvaltalaisten televisiosarjojen tuottaja, ohjaaja ja luoja. Hän syntyi Kanadan Winnipegissa ja opiskeli ja valmistui Albertan yliopistosta ennen Yhdysvaltoihin muuttoa vuonna 1934. Hän työskenteli Broadwaylla usean vuoden, kunnes siirtyi tuottamaan radioon draamaa. Televisioon Corday siirtyi 1950-luvulla ja hän oli tuottamassa esimerkiksi The Guiding Lightia ja As the World Turns -sarjaa sen alkamisesta vuoteen 1965. Corday houkuteltiin myöhemmin NBC:lle luomaan kolme uutta saippuaoopperaa. Kahdesta ensimmäisestä, Paradise Bay ja Morning Star, ei tullut suosittuja mutta kolmannesta, Päivien viemää, tuli iso hitti ja sitä tuotetaankin yhä 45 vuoden jälkeen. Hän tuotti sarjoja yhdessä Irna Phillipsin ja Allan Chasen kanssa. Ennen kuin Corday ehti kunnolla kynäillä sarjaan tarinoita, hänellä diagnisoitiin syöpä. Vietettyään monta kuukautta sairaalassa hän kuoli 23. heinäkuuta 1966 58 vuoden iässä. Hänen leskensä, Betty Corday, jatkoi Päivien viemää -sarjan tuottamista kuolemaansa asti vuonna 1987. Luokka:Yhdysvaltalaiset televisiotuottajat Luokka:Kanadalaiset televisiotuottajat Luokka:Vuonna 1908 syntyneet Luokka:Vuonna 1966 kuolleet
Lyijykeltasiipi

Lyijkeltasiipi (Eilema complanum) on siilikkäisiin kuuluva yleinen perhoslaji. == Koko ja ulkonäkö == Lyijykeltasiipi on melko pienikokoinen, harmaa perhonen. Etusiivet ovat lyijynharmaat, ja niiden etureunassa on keltainen raita, joka ulottuu tasalevyisenä siiven kärkeen asti. Siiven kärki on muodoltaan kulmikas. Takasiivet ovat kirkkaankeltaiset, ja niiden etureunassa on vaaleanharmaata varjostumaa. Lepäävällä perhosella siivet kiertyvät putkimaisesti ruumiin ympärille. Pää ja niska ovat keltaiset, kuten myös suurin osa takaruumiista. Siipiväli on 30-35 mm.Svenska fjärilar UK Moths Hyvin samannäköinen laji on harmokeltasiipi (Eilema lurideolum). Helpoimmin lajit erottaa lepoasennon perusteella. Toukka on tummanharmaa, 23-26 mm pitkä ja sen kyljissä on oranssit täplät. Kolmessa ensimmäisessä jaokkeessa täplät ovat muita pienempiä.kuva toukasta == Levinneisyys ja lentoaika == Lajia tavataan läntisestä Euroopasta Keski-Aasian poikki Itä-Siperiaan saakka.Nationalnyckeln till Sverges flora och fauna. Fjärilar: Ädelspinnare–tofsspinnare Lepidoptera: Lasiocampidae–Lymantriidae. ISBN 978-91-88506-58-0 s. 353-355 Suomessa se on yleinen Keski-Suomen korkeudelle saakka. Aikuiset perhoset lentävät heinä-elokuussa.Perhoswiki == Elinympäristö ja elintavat == Lyijykeltasiipeä tavataan avoimilla ja lämpimillä paikoilla. Perhonen on yöaktiivinen ja lentää yleensä muutamia metrejä maanpinnan yläpuolelle. Molemmat sukupuolet tulevat kirkkaiden valojen luokse. Päivisin perhosia voi löytää kukilta nauttimasta mettä. Naaras munii noin 100 munaa pienissä ryhmissä ja kuolee heti saatuaan munimisen päätökseen. Toukka talvehtii ja on täysikasvuinen kesäkuun puolivälissä. Kotelo sijaitsee harmaan kotelokopan sisällä puun kaarnalla tai maassa kiven alla. == Ravintokasvi == Toukka syö pääasiassa jäkäliä. == Lähteet == == Aiheesta muualla == * Bestimmungshilfe des Lepiforums * Moths and Butterflies of Europe and North Africa Luokka:Siilikkäät
Kevytmielinen Versailles

Kevytmielinen Versailles () on ranskalainen historiallinen draamaelokuva, jonka ohjasi Sacha Guitry vuonna 1954. Elokuva kertoo henkilöistä, jotka ovat asuneet Versailles'n palatsissa. ==Rooleissa== ==Lähteet== *IMDb Luokka:Vuoden 1954 ranskalaiset elokuvat Luokka:Ranskalaiset draamaelokuvat Luokka:Historialliset elokuvat
Ksenija Semjonova

Ksenija Andrejevna Semjonova (, s. 20. lokakuuta 1992 Novomoskovsk) on venäläinen telinevoimistelija, maailman- ja Euroopan mestari. Semjonova voitti eritasonojapuilla maailmanmestaruuden Stuttgartissa 2007. Rotterdamin MM- kilpailuissa 2010 hän kuului kultaa voittaneeseen Venäjän joukkueeseen. Euroopan-mestaruuskilpailuista Semjonova on voittanut neljä kulta- ja kaksi hopeamitalia sekä yhden pronssin. Pekingin kesäolympialaisissa 2008 Semjonova sijoittui neliottelussa ja joukkuekilpailussa neljänneksi ja eritasonojapuilla kuudenneksi. == Lähteet == * Kseniya Semyonova Sports Reference LLC. * Profiili FIG:n sivustolla Luokka:Venäläiset telinevoimistelijat Luokka:Vuonna 1992 syntyneet Luokka:Elävät henkilöt
Louis Smith

Louis Antoine Smith (s. 22. huhtikuuta 1989 Peterborough) on brittiläinen telinevoimistelija ja olympiamitalisti. Smith voitti hevosella olympiapronssia Pekingissä 2008. Muilla telineillä hän ei yltänyt loppukilpailuihin. Smithin olympiamitali oli brittiläisten miesvoimistelijoiden olympiahistorian toinen ja Britannian ensimmäinen voimistelun olympiamitali 80 vuoteen. Lontoossa 2012 hän voitti samalla telineellä olympiahopeaa. Hän sai samat yhteispisteet kuin unkarilainen Krisztián Berki, joka voitti kultaa saatuaan paremmat pisteet suorituspuhtaudesta. Smith oli voittamassa samoissa kisoissa myös joukkuekilpailun olympiapronssia. Smith on saavuttanut hevosella myös neljä MM-mitalia ja neljä EM-mitalia. Joukkuekilpailusta hänellä on MM-hopeaa sekä kaksi EM-mitalia, kultaa ja hopeaa. == Lähteet == * Louis Smith – FIG * Louis Smith Biography and Olympic Results Sports Reference LLC. * Gymnastics - Louis SMITH the-sports.org === Viitteet === == Aiheesta muualla == *Virallinen kotisivu Luokka:Brittiläiset telinevoimistelijat Luokka:Brittiläiset olympiamitalistit Luokka:Vuonna 1989 syntyneet Luokka:Elävät henkilöt
Ekinokokit

Ekinokokit (Echinococcus) on Taeniidae-heimoon kuuluvien heisimatojen suku. Aikuiset ekinokokit elävät koiraeläinten suolessa, ja niiden toukkavaiheen väli-isäntinä toimivat kasvinsyöjänisäkkäät kuten hirvieläimet ja muut märehtijät tai myyrät ja muut pienet jyrsijät. Toukkavaiheet aiheuttavat väli- isännässään ekinokokkoosia. Suomessa on tavattu vain muun muassa poroissa esiintyvää hirviekinokokkia (E. canadensis, ent. E. granulosus), mutta Keski- Euroopassa yleisen, ihmisillekin vaarallisen myyräekinokokin (E. multilocularis) saapumista odotetaan. Eläintaudit: Ekinokokit Elintarviketurvallisuusvirasto Evira (2013) Heisimatojen pääisäntinä toimivat monet lihansyöjäeläimet kuten koira, susi, kettu ja supikoira; ekinokokit viettävät aikuisvaiheensa pääisäntien ohutsuolessa. Eläinten ulosteesta ekinokikin munat voivat levitä pääisäntiin. Väli-isäntinä voivat toimia esimerkiksi lammas, nauta, poro, sika tai ihminen sekä myyräekinokokin tapauksessa myös erilaiset jyrsijät; heisimadon toukkavaihe vietetään väli- isännässä. Ekinokokkien ulkomuoto ja käyttäytyminen vaihtelee lajien välillä. Aikuinen E. multilocularis on pituudeltaan 1,2 mm, kun E. granulosus voi kasvaa 6,0 mm:n pituiseksi. Näiden kahden väliin jää E. oligarthrus. E. granulosuksen kehitys on näistä kolmesta hitainta, 1–2 vuotta. Kahden muun kehitys kestää vain muutaman kuukauden. ==Lähteet== == Aiheesta muualla == *Laji.fi: Echinococcus *Hanna Jarva, Antti Lavikainen, Heikki Henttonen ja Seppo Meri (2002) Uhkaavatko ekinokokit meitä? Lääketieteellinen Aikakauskirja Duodecim 118(20):2083-2090 * Marcinkutė A., Šarkūnas M., Moks E., Saarma U., Jokelainen P., Bagrade G., Laivacuma S., Strupas K., Sokolovas V. & Deplazes P. 2015. Echinococcus infections in the Baltic region. Veterinary Parasitology Luokka:Heisimadot